**ՀԻՄՆԱՎՈՐՈՒՄ**

**«Հայաստանի Հանրապետության կրթության և գիտության նախարարի 2010 թվականի մարտի 18-ի N 113-Ն հրամանում փոփոխություն կատարելու մասին» ՀՀ կրթության, գիտության, մշակույթի և սպորտի նախարարի հրամանի նախագծի**

1. **Միջոցառման իրականացման անհրաժեշտությունը և նպատակը.**

Հանրակրթական ուսումնական հաստատությունների կառավարման նոր մոդելի ներդրման գործընթացին զուգընթաց վերանայվում է կառավարման խորհուրդների ձևավորման կարգը՝ արդյունավետ կառավարման, խորհուրդների անդամների մասնակցայնության, հաշվետվողականության և թափանցիկության մեխանիզմների ապահովման, դաստիարակության գործառույթի պատշաճ իրականացման համար ծնողներին կրթական գործընթացում ներգրավելու նպատակով։ Կառավարման խորհուրդների խոշորացումը էականորեն կապված է համայնքների խոշորացման, ինչպես նաև կրթական կլաստերների, կրթահամալիրների ստեղծման գործընթացի հետ։

**2. Կարգավորման ընթացիկ իրավիճակը և առկա խնդիրները, առաջարկվող լուծումներ.**

Ոլորտում արվող հետազոտությունները, դպրոցների գործունեության պարբերական մոնիթորինգի տվյալները, ինչպես նաև հանրային լայն հնչեղություն ստացող առանձին դեպքեր ցույց են տալիս, որ այդ խորհուրդները ոչ միշտ են գործում իբրև դպրոցի կոլեգիալ կառավարման մարմին և հիմնականում ձևավորվում են մեկ գլխավոր նպատակի՝ տնօրենի ընտրության համար, որն էլ իր հերթին ստվերում է խորհրդի մյուս լիազորությունները։ Փոքրաթիվ բնակչությամբ համայնքների դեպքում առանձին խնդիր է շահերի բախումը բացառելը։

Ներկայում Հաստատության տնօրենի նշանակման գործառույթը վերապահվել է կրթության պետական կառավարման լիազորված մարմնին, որի արդյունքում դպրոցի կառավարման խորհրդի կազմում ներգրավվածությունն այլևս գրավիչ չէ: այլևս վերապահված չէ տնօրենի ընտրության գործառույթ: Դպրոցի խորհրդի հիմնական գործառույթը հանդիսանում է Հաստատությունում ուսումնական գործընթացի կազմակերպման խնդիրների շրջանակը:

Դպրոցի կառավարման խորհրդի գործառույթներն առավել արդյունավետ և օբյեկտիվ դարձնելու, խորհուրդների հետագա անկախ, անկաշկանդ և արդյունավետ գործունեությունն ապահովելու նպատակով սույն նախագծով առաջարկվում են մի շարք փոփոխություններ: Մասնավորապես, եթե գործող կարգի համաձայն՝ 3000 բնակչություն ունեցող բնակավայրերում գործող հաստատությունների դեպքում ձևավորվում է առանձին, իսկ մինչև 3000 բնակչություն ունեցող բնակավայրերում կամ համայնքներում գործող հաստատությունների դեպքում՝ միացյալ խորհուրդներ, ապա սույն փոփոխությամբ սահմանվում է, որ միասնական խորհուրդները ձևավորվում են՝ ներառելով ընդհանուր թվով առավելագույնը 2500 սովորող ունեցող Հաստատություններ՝ ընդգրկերով առավելագույնը 7 ավագ, հիմնական կամ միջնակարգ դպրոց, այսինքն՝ միավորումն իրականացվում է ըստ ենթակա հաստատությունների: Գործող կարգավորման փոխարեն նախագծով առաջարկվում է խորհրդի անդամների առավելագույն թիվը սահմանել 17 անդամ:

Նախատեսվում է, որ տվյալ համայնքից խորհրդի կազմում կարող է ներգրավվել նաև կենսաթոշակի անցած՝ հանրակրթության ոլորտի փորձառու մասնագետ կամ ուսուցչական արհեստակցական միության անդամ:

Հստակ սահմանվում է նաև, թե ով կարող է լինել խորհրդի անդամ և ինչպես է համալրվում խորհուրդը:

**3.Միջոցառման իրականացումից ակնկալվող արդյունքը.**

Ակնկալվում է արդյունքում առավել հստակեցնել միասնական խորհուրդների ձևավորման գործընթացը և գործունեության ընթացակարգը:

**Իրավական ակտի մշակման գործընթացում ներգրավված մարմիններ՝**

ՀՀկրթության, գիտության, մշակույթի և սպորտի նախարարություն:

**Սույն նախագծի** **ընդունումը չի առաջացնում   պետական բյուջեի  ծախսերի ավելացում և այլ իրավական ակտերում փոփոխություն կատարելու անհրաժեշտություն:**